คัด 7 หุ้นค้าปลีก! ยอดขาย Q2 พุ่ง หลังคลายล็อค ชู DOHOME อัพไซด์สูง 25%
คัด 7 หุ้นค้าปลีก! ยอดขายไตรมาส 2/65 เพิ่มขึ้น หลังคลายล็อคดาวน์ ชู DOHOME อัพไซด์สูง 25% จึงเป็นโอกาสในการกลับเข้ามาซื้อเก็งกำไรที่ดี
คัด 7 หุ้นค้าปลีก! ยอดขายไตรมาส 2/65 เพิ่มขึ้น หลังคลายล็อคดาวน์ ชู DOHOME อัพไซด์สูง 25% จึงเป็นโอกาสในการกลับเข้ามาซื้อเก็งกำไรที่ดี
10 มิ.ย. 2565

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์ว่า จากการที่อัตราเงินเฟ้อในเดือนพฤษภาคมออกมาสูงถึง 7.1% สูงกว่าที่ตลาดคาดที่ 5.8% และสูงกว่าเดือนเมษายนที่ 4.65% ซึ่งเป็นระดับสูงสุดในรอบ 13 ปี และสูงกว่าที่ธนาคารแห่งประเทศไทยคาดอัตราเงินเฟ้อทั่วไปเฉลี่ยในปี 2565 ที่ 6.2% ปรับขึ้นจากคาดการณ์เดิมที่ 4.90% ทำให้นักลงทุนกังวลปัญหาเงินเฟ้อจะกระทบกับกำลังซื้อของผู้บริโภค ซึ่งส่งผลลบต่อกลุ่มค้าปลีกโดยตรง ทำให้ดัชนีกลุ่มค้าปลีกนับจากต้นเดือนที่ผ่านมาปรับตัวลดลง 3.72% แย่กว่าตลาดที่ปรับตัวลดลง 1.74%
โดยราคาหุ้นที่ปรับตัวลงแรงประกอบไปด้วย COM7 ลดลง 9.3% , HMPRO ลดลง 6.04%, BJC ลดลง 5.52%, CRC ลดลง 3.95% และ CPALL ลดลง 3.77%
อย่างไรก็ตามหากพิจารณายอดขายต่อสาขาเดิม (SSSG) ในระหว่างช่วงเดือนเมษายน – พฤษภาคมที่ผ่านมา จะพบว่าส่วนใหญ่จะเติบโตได้ดีนำโดย CRC เพิ่มขึ้น 27.5%, CPALL เพิ่มขึ้น 13% ,DOHOME เพิ่มขึ้น 13% และ BJC เพิ่มขึ้น 7.9% และคาดการณ์ว่าผลการดำเนินงานไตรมาส 2/2565 จะออกมาฟื้นตัวดีกว่าช่วงเดียวกันของปีก่อน เนื่องจากปีก่อนมีมาตรการควบคุมโรคโควิด-19 เข้มข้นและมีการล็อคดาวน์บางส่วนจึงทำให้ฐานกำไรต่ำลง
ดังนั้นส่งผลให้ราคาหุ้นกลุ่มค้าปลีกที่ปรับตัวลดลงมาจนกลับมามีอัพไซด์ที่น่าสนใจอีกครั้ง จึงเป็นโอกาสในการกลับเข้ามาซื้อเก็งกำไรที่ดี อนึ่ง อ้างอิง Bloomberg consensus จะได้หุ้นที่น่าสนใจ อาทิ COM7 ณ วันที่ 10 มิถุนายน 2565 ราคาหุ้นปิดอยู่ที่ 33.75 บาท เมื่อเทียบกับราคาเป้าหมาย 45 บาท ยังคงเหลืออัพไซด์ 33.33% แต่อย่างไรก็ตามบริษัทมีความเสี่ยงในระยะสั้นคือ ตลาดคาดว่า COM7 จะถูกถอดออกจาก SET50 ที่จะมีการประกาศกลางเดือนมิถุนายน
ขณะที่ CPALL ณ วันที่ 10 มิถุนายน 2565 ราคาหุ้นปิดอยู่ที่ 63.50 บาท เมื่อเทียบกับราคาเป้าหมาย 75.28 บาท ยังคงเหลืออัพไซด์ 18.55%, CRC ณ วันที่ 10 มิถุนายน 2565 ราคาหุ้นปิดอยู่ที่ 36.25 บาท เมื่อเทียบกับราคาเป้าหมาย 43.53 บาท ยังคงเหลืออัพไซด์ 20.08% ,HMPRO ณ วันที่ 10 มิถุนายน 2565 ราคาหุ้นปิดอยู่ที่ 14.00 บาท เมื่อเทียบกับราคาเป้าหมาย 17.34 บาท ยังคงเหลืออัพไซด์ 23.85%,
นอกจากนี้ยังมี BJC ณ วันที่ 10 มิถุนายน 2565 ราคาหุ้นปิดอยู่ที่ 34.50 บาท เมื่อเทียบกับราคาเป้าหมาย 39.79 บาท ยังคงเหลืออัพไซด์ 15.33% ,DOHOME ณ วันที่ 10 มิถุนายน 2565 ราคาหุ้นปิดอยู่ที่ 18.50 บาท เมื่อเทียบกับราคาเป้าหมาย 23.07 บาท ยังคงเหลืออัพไซด์ 24.70% และ GLOBAL ณ วันที่ 10 มิถุนายน 2565 ราคาหุ้นปิดอยู่ที่ 21.40 บาท เมื่อเทียบกับราคาเป้าหมาย 25.70 บาท ยังคงเหลืออัพไซด์ 20.09%